raamatud autori pühenduse ja autogrammiga
#000001
Videoklipp piltidega raamatust “Une-Mati ajab udujuttu”
Lastelaul “Unelaul” – Piret Rips-Laul / Heiki Vilep
Tasuta jagamine ilma autori teadmata ei ole lubatud
#000003
„Tere, Madli!“ hõikas Une-Mati juba kaugelt. „Kuidas sul läheb?“
„Issi ütleb, et läheb hästi, aga tuleb halvasti. See käib vist raha kohta.“
„Tean, tean,“ vastas Une-Mati ja istus Madli kõrvale rätsepaistesse. „Rahvas räägib, et ega raha ise olegi tähtis, tähtis on see, kui palju sul seda on. Ma tean ühte meest, kellel on raha nii palju, et ta võib selle sees hüpata. Nagu lumehanges.“
„Nüüd sa ajad küll jälle pada!“ naeris Madli.
„Ei-ei,“ ütles Une-Mati tõsise näoga, „täitsa hüppabki kohe. Tal on selle jaoks päris eraldi tuba, mis on rinnuni raha täis. Seal ta siis käibki hüppamas. Ise ütleb ta, et maandab pingeid. Ja naine hüppab ja lapsed hüppavad ja kass ka hüppab. Selline hüppav pere, tead.“
#000004